**5555555555555555555555555555555555555555555555555555555555555555555555555555555555**

**5/2024.**

**Csanytelek Község Önkormányzata Képviselő-testülete**

**Ügyrendi Bizottsága**

**2024. december 17-én de. 10 óra 45 perckor megnyitott**

**soros nyílt ülésének**

**Jegyzőkönyve**

**5555555555555555555555555555555555555555555555555555555555555555555555555555555555**

J **e g y z ő k ö n y v**

**Készült:** Csanytelek Község Önkormányzata Képviselő-testülete *Ügyrendi Bizottsága* 2024. december 17.-én de. 10. óra 45 perckor megnyitott soros nyílt üléséről.

**Az ülés helye**: Polgármesteri Hivatal díszterme

**Jelen vannak:** Kovács Andrea bizottság elnöke

Bernát János bizottság elnökhelyettese

Bartus László bizottság tagja

Mucsiné Mészáros Tímea bizottság tagja

Palástiné Pap Ildikó bizottság tagja

**Tanácskozási joggal megjelent:** Erhard Gyula polgármester

Kató Pálné jegyző, jegyzőkönyvvezető

Zsótér Dóra Adó- és Pénzügyi Irodavezető-helyettes

**Kovács Andrea bizottság elnöke:** Köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mert a bizottság tagjai közül mind az 5 tag megjelent.

Szavazásra bocsátotta az ülés napirendjére írásban kiadott javaslatot, mellyel a bizottság tagjai egyhangúlag 5 igen szavazattal egyetértett és azt az alábbi határozatba foglalta.

**1. Napirend**

**Tárgy: Előadó:**

*Az Ügyrendi Bizottság 2024. december 17. napján tartott ülése napirendjének* Kovács Andrea bizottság elnöke

*jóváhagyása*

(A meghívó e jegyzőkönyvhez csatolva.)

**14/2024. (XII. 17.) ÜB határozat**

**Tárgy:** *Az Ügyrendi Bizottság 2024. december 17. napján tartott ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő *Ügyrendi Bizottság* 2024. XII. 17. napjára kitűzött ülésére a Bizottság Elnöke által kiadott meghívóban szereplő napirendi pontok alapján az alábbi napirendi pontok tárgyalását tűzi ki:

**Az ülés napirendje:**

1. *Az Ügyrendi Bizottság 2024. december 17. napján tartott ülése napirendjének jóváhagyása*

Előadó: Kovács Andrea bizottság elnöke

1. *Csanytelek Község Önkormányzata Képviselő-testülete 2025. évi munkaterve véleményezése*

Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *Egyebek*

Határozatról értesítést kap:

* Kató Pálné jegyző és általa
* Ügyrendi Bizottság Tagjai (Helyben)
* Irattár

1. **Napirend**

**Tárgy: Előadó:**

*Csanytelek Község Önkormányzata Képviselő-testülete 2025. évi* Erhard Gyula polgármester

*munkaterve véleményezése*Kató Pálné jegyző

Kovács Andrea bizottság elnöke

(Tárgyi írásos előterjesztése és melléklete e jegyzőkönyv mellékleteként csatolva.)

**Kató Pálné jegyző:** *szóbeli kiegészítésében* a jövő évben a kötelező napirendi pontok időszerűségére helyezte a hangsúlyt, melyből előnyként a tervezhetőséget emelte ki. Javasolta az előterjesztésben írtak elfogadását, annak Képviselő-testület elé terjesztését.

**Erhard Gyula polgármester:** az írásban kiadott előterjesztéshez fűzött *szóbeli kiegészítésében* egyetértett a jegyző által elmondottakkal.

**Kovács Andrea bizottság elnöke:** *szóbeli kiegészítését nem tett.*

**K é r d é s, hozzászólás nem hangzott el.**

**Kovács Andrea bizottság elnöke:**  *összefoglalójában* támogatta a benyújtott előterjesztés és a mellékleteként csatolt jövő évi munkaterv Képviselő-testület elé terjesztését. Indítványozta a bizottság tagjai részére tárgyi előterjesztés, annak melléklete elfogadását és határozatba történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**15/2024. (XII. 17.) ÜB határozat**

**Tárgy:** *Csanytelek Község Önkormányzata Képviselő-testülete 2025. évi munkaterve véleményezése*

**H a t á r o z a t**

Csanytelek Község Önkormányzata Képviselő-testülete *Ügyrendi Bizottsága* a jegyző előterjesztésében a tárgyi napirendet áttekintette, azt változtatás nélkül elfogadta és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (2) bekezdés fa) alpontja szerintijogkörében eljárva tesz javaslatot az *önkormányzat 2025. évi munkatervé*nek *jóváhagyására.*

Végrehajtás határideje: folyamatos

Végrehajtásért felelős: Kató Pálné jegyző

Határozatról értesítést kap:

- Kató Pálné jegyző és általa

- Csanytelek Község Önkormányzata Képviselő-testülete Tagjai (Helyben)

- Ügyrendi Bizottság Tagjai

- Irattár

1. **Napirend**

**Egyebek**

**Kató Pálné jegyző:** szót ejtett az önkormányzatot és a hivatalt érintő központi jogszabályok változásairól, majd tájékoztatást adott a hivatal szervezeti működését érintő személyi változásokról, annak okairól és az általa tett intézkedésekről, amely biztosítja a hivatal folyamatos szabályos körülmények közötti működését. Megköszönte a Bizottság Tagjai egész évben végzett munkáját, a jó munkakapcsolatot a társbizottság tagjaival, a napirendben érintettekkel való együttműködést, ami lehetővé tette, hogy minden tervezett ülés határozatképesen ment végbe. Kellemes ünnepeket kívánt minden ülésen megjelent számára.

Az ülésen egyéb bejelentés, előterjesztés nem hangzott el, így **Kovács Andrea bizottság elnöke** megköszönte az ülésen megjelentek részvételét és az ülést befejezettnek nyilvánította.

K.m.f.

….…………………………… ……………………………

Kovács Andrea Bernát János

bizottság elnöke bizottság elnök-helyettese